An dinugoan (Ingles, pork blood stew) sarong luto na an mayor na sangkap iyo an dugo kan orig, na pinasiram paagi sa pagluto kaini sa suka, sinalakan nin bawang asin dai piglugad na siling dakula asin iba pang rekado arog kan sibulyas, laya, dahon laurel, kinsamsay, asin diit na paminta. Sa pagtaong dikit na alsom, pwedeng ibao sampalok an ikaag pa. Sa orog na pagsangkap kan lutong ini, pwede man idugang mga pinidasong karneng samsam, menudensya arog kan bituka, katoy, mga pinidasong talinga, ungos, asin bato kan hayop na ini o an tinuktok na banga o maskara kaini. Syempre may gasiprot na asin sa pagtaong namit. 